Din cuvântul d-lui ing.geolog Aurel Sîntimbrean, autorul principal al cărţii „Aurul şi argintul Roşiei Montane” a cărei ediţie a III.a a fost lansată la Câmpeni în 06 febr.2014 
Motto: „ ...fiecare loc de pe pământ are o poveste a lui, dar trebuie să tragi  bine cu urechea ca s-o auzi şi mai trebuie un dram de iubire ca s-o înţelegi…” (Nicolae Iorga)
   Roşia Montană este o localitate din Munţii Apuseni, situată în partea de NE a Munţilor Metaliferi şi a poligonului aurifer, la 10-15 km de oraşele Abrud şi Câmpeni. ;i care face parte acum din jude’ul Alba.Pe acest teritoriu au locuit scito-agatârşii şi geto-dacii care pe lângă agricultură se ocupau şi cu extragerea firicelelor de aur şi argint din prundişul râurilor Mureş, Arieş şi Crişuri.De la agatârşi meşteşugul extragerii aurului şi argintului a fost preluat de către daci. Fascinaţia aurului i-a îndemnat pe căutătorii de aur să urce pe cursurile de apă până la zăcămintele propriuzise de unde au plecat firicelele de aur şi argint. Dacii, popor harnic şi inteligent, au extras aur din aluviuni şi din minele de la Roşia Montană, dovadă fiind monedele de aur din timpul domniei regelui Sarmiz, bătute la monetăria de la Sarmizegetusa şi de la Tharmis (ulterior Apulum,Alba Iulia).                                                                                                   Bogăţiile minerale din munţii Metaliferi au constituit unul din obiectivele de cucerire şi ocuparea Daciei de către Imperiul Roman, în perioada 106 – 275 d.Chr. După cucerirea Daciei, împăratul Traian se întoarce la Roma în toamna anului 106, cu 165 tone de aur, 331 tone de argint, şi cca. 50.000 de prizonieri, organizându-se festivităţi şi petreceri în cinstea victoriei  care au durat 123 de zile .                                                                                                                                           .     Din perioada romană s-au păstrat numeroase vestigii. Între anii 1786-1855 în minele de aur din Roşia Montană au fost descoperite tăbliţele cerate dacice – „cărţi din lemn” care cuprind texte de drept civil roman, contracte de vânzare-cumpărare, închiriere a forţei de muncă salariate, de împrumut cu dobândă, contracte de asociaţii, dovezi de cheltuieli şi preţuri, etc. Tăbliţele au fost întocmite între anii 131-167 d.Chr. fiind ascunse în galeriile miniere şi descoperite după 17 secole, consituind un „miracol” arheologic al Daciei romane, profesorul Ioan Baltariu în lucrarea „Tripticele din Transilvania” afirmă că tăbliţele cerate „sunt actul de naştere a poporului român” .                                                                                                                  Tăbliţa cerată dacică XVIII, datată 6 februarie 131 d.Chr. a fost descoperită în anul 1854 în galeria Ohaba – Sf. Simion de pe versantul sudic al muntelui Cârnic şi reprezintă un contract încheiat de „scriitorul” jurist Valerius Firmus, cetăţean roman italic. Din conţinutul acestei tăbliţe se cunoaşte pentru prima dată toponimul localităţii Roşia Montană de Alburnus Maior. Numele are rădăcină dacică „alb”, articulată integral latineşte .   Prima manifestare dedicată zilei de naştere a Roşiei Montane a fost organizată în anul 1981 când s-au aniversat 1850 de ani . Au fost organizate atunci: acţiuni cultural-sportive; sesiuni de comunicări ştiinţifice; tipărirea unui pliant; o ştampilă jubiliară poştală; expoziţie de pictură; vizionarea filmului “În California antichităţii”; o plachetă comemorativă din bronz şi inaugurarea Muzeului mineritului din Roşia Montană   Autorităţile statului şi unele instituţii cu responsabilităţi în domeniul cultural şi de patrimoniu, au tratat şi tratează  acest eveniment istoric cu o indiferenţă de neiertat.                                                                       .     După 1995 la Roşia Montană apar investitorii străini, aceşti “salvatori ai mineritului” . Perimetrul minier,în suprafaţă de 2388 hectare a fost concesionat pe 20 de ani Societăţii canadiene “Roşia Montană Gold Corporaţion” – RMGC. În perioada 1997-2004, RMGC  a executat lucrări de cercetare (foraje, recoltare probe geologice) prin care au conturat un volum de rezerve de 352 milioane tone minereu, Au=1,3 g/t, Ag=6,0 g/t . din care acestea selecţionează 218 milioane tone minereu, având un conţinut de 1,52 grame/tonă aur şi 1,7 grame/tonă argint. ,estimându-se a rezulta o cantitate totală de 330 tone  aur şi 1628 tone argint.. Pe baza lucrărilor de cercetare şi a volumului de rezerve auro-argentifere, RMGC, a întocmit un megaproiect minier prin care preconizează să fie extrase şi valorificate  numai rezervele de aur şi argint  neglijându-se multe alte substanţe minerale utilepoate mai valoroase decât aurul şi argintul care se va obţine.. Acest proiect prevede o durată totală de 21-22 de ani din care 17 ani perioadă de exploatare ,restul fiind fiind perioadă de construcţie şi închidere a carierei. Realizarea proiectului presupune  printre altele :un consum anual de  4000 to exploziv şi 11ooo tone de cianură ; distrugerea a 4 munţi (Cetate,Cârnic,Orlea şi Jig-Vădoaia) ;degajarea unei mari cantităţi de praf şi nori de vapori de cianură; se va construi un iaz de decantare pe valea Cornei  ,la o distanţă de 2-4 km de oraşul Abru,având o suprafaţă de 300 hectare şi un dig de  anrocamente cu o înălţime de 185 metri. Un mic calcul ne arată că RMGC preconizează realizarea producţiei anuale de acum 25 de ani de la Roşia Montană doar în 15 zile , cu un număr de salariaţi de 3-4 ori mai mic. Proiectul va afecta 960 de familii cu 2064 de persoane; Aplicând acest proiect vor fi şterse de pe suprafaţa pământului două localităţi: Roşia Montană şi Corna; În Roşia Montană sunt pe lângă construcţiile civile, 5 biserici, 4 cimitire, şcoli, etc. iar  în Corna 2 biserici, cimitire. Toate se vor prăbuşi.
Ce pierde România prin proiectul RMGC ?  Pierde aurul, argintul, feldspatul,metale rare şi disperse( As, Ti, Mo, Ga, V, Cr, Co, Ga, .Pierderi sociale: o aşezare şi o comunitate multimilenară; depopularea Munţilor Apuseni; strămutarea şi relocarea populaţiei.Pierderi culturale: monumente istorice; galerii daco-romane unice în Europa.Pierderi de mediu:  prin împuşcare şi transport se poluează pânza freatică şi aerul prin gaze, praf, unde seismice.
Ricuri posibile pentru România:riscuri financiare;incapacitatea de plată a RMGC; închiderea minei înainte de termen; riscul unei speculaţii bursiere.   Aşa cum este conceput proiectul minier de exploatare a zăcământului sunt ferm convins că nu se va putea realiza la parametrii proiectaţi fiindcă nu au luat în seamă variaţia conţinutului în aur şi argint pe orizontală şi verticală, volumul imens de lucrări miniere, imposibilitatea realizării unui amfiteatru asemănător cu cel de la Roşia Poieni, ş.a.  Poluarea pânzei freatice cu cianură din iazul de decantare Valea Cornei se poate transmite prin apele râurilor până la Marea Neagră.                                                                                              -   Riscuri tehnice : alunecări de teren, posibile în malurile iazului de decantare, în carieră şi în haldele de  steril. Riscul ruperii barajului (185 m) de la iazul de decantare Valea Cornei din:neglijenţă umană; cutremure, unde seismice de la împuşcare; deteriorări în timp.
Ce se poate face pentru o dezvoltare durabilă la Roşia Montană ?  Roşia Montană trebuie gândită şi proiectată ca un centru cultural, istoric, turistic, comercial, cu tematica aurul, cuplat cu un parc arheologic. În acest proiect trebuie implicat statul, organele locale, societatea civilă, diverse instituţii, ONG-uri, Suprateranul şi subteranul conjugate una cu alta, oferă atâtea facilităţi de durată care pot aduce plus valoare mai mult decât aurul. Zăcământul auro-argentifer trebuie considerat un depozit bancar: scot aur când am nevoie şi când pot să valorific cât mai multe elemente. Mineritul este posibil în zonă dar la altă scară şi cu altă gândire. Megamelonia trebuie exclusă . “După noi potopul “este o gândire bolnavă.                                                                                                     Alte măsuri posibile :agroturismul şi turismul cultural îmbinat cu cel naţional şi internaţional ;.  reorganizarea şi regândirea gospodăriei ţărăneşti locale ;.acordarea de credite avantajoase locuitorilor.;organizarea unor cursuri şi seminarii pentru instruirea oamenilor cum pot începe o afacere.; acordarea de burse pentru studenţii localnici ca să studieze economia, turismul, etc.
    Într-un interviu realizat de dl.Ion Longin Popescu  şi publicat în revista “Formula AS” din ianuarie 2014, dl. Rupert Wolfe Murray, editor din Marea Britanie sintetiza:
 “ RMGC, un fond de investiţii offshore, a promis românilor mii de slujbe, miliarde de dolari în taxe şi protecţia mediului şi a patrimoniului. Realitatea e că trei sate şi patru munţi vor fi distruse, iar un iaz masiv, de 214 milioane de tone de deşeuri de cianură şi metale grele va fi construit. Niciodată până acum un iaz atât de mare nu a mai fost văzut în Europa . Râurile şi apele freatice din regiune, inclusiv Dunărea, ar putea fi otrăvite, pentru numai 200 de slujbe care vor fi create… Nu va exista nici o modalitate prin care guvernul român să poată controla un astfel de consorţiu puternic şi secret …Multinaţionalele sunt necontrolabile…




    


 
 



